Publication: Magyar Közlöny
Issue: MK-1998-49 (Year: 1998, Number: 49)
Era: 1990-2004
Section: Alkotmánybíróság 57/1991. (XI. 8.) AB határozatában ki-
Paragraph Index: 378

2. Az indítványozó alkotmányjogi panaszában a jelen eljárásban kérte a sérelmezett legfelsőbb bírósági határozat — végzés — megsemmisítését. Az Alkotmánybíróság arra figyelemmel, hogy a mulasztásos alkotmányellenesség megállapítása és az Országgyűlés törvényalkotási kötelezettsége teljesítésére való felhívása útján lehetőség nyílik az Abtv. 43. § (4) bekezdésében foglaltak alkalmazására és a megalapozott alkotmányjogi panaszban felhozott jogsérelem jövőbeni, bírósági eljáráson belüli orvoslására, a Legfelsőbb Bíróság Pfv.V.20.880/1996/4. számú végzésének megsemmisítésére irányuló indítvány tárgyában — megfelelő határidő tűzésével az eljárást felfüggesztette. A jogalkotói feladat elmulasztása miatti alkotmánybírósági eljárásban — az Alkotmánybíróság gyakorlata szerint — lehetőség van az alkotmányellenes mulasztás kiküszöbölésére megállapított határidőig az eljárás felfüggesztésére

Source: https://magyarkozlony.hu/hivatalos-lapok/3df44ed6ab7889b23554975467c743f5d857b1e1/dokumentumok/66b170053f38adf923bda4f4eea0aa8d87e7ec23/letoltes